Dokters sterf tydens ‘huishoudelike geweld’Argieffoto (Foto: Parentingupstream, Pixabay) Die polisie in Polokwane, Limpopo ondersoek ŉ saak van moord en doen ŉ geregtelike doodsondersoek ná ŉ voorval waartydens twee dokters gesterf het. ŉ 35-jarige dokter van die Donald Frazer-hospitaal in Thohoyandou het na bewering Maandag sy 32-jarige vrou, ŉ dokter by die provinsiale hospitaal in Polokwane, doodgeskiet. Hy het daarna sy eie lewe geneem, sê brig. Motlafela Mojapelo, woordvoerder van die polisie. ŉ Familielid van Vembe het die middag op die egpaar se liggame afgekom en die polisie ontbied. “Volgens die voorlopige ondersoek het die egpaar vroeër die dag ŉ woordewisseling gehad. Die vrou is die middag doodgeskiet voor die man homself geskiet het.” Die egpaar is uitgeken as dr Tshimangadzo Muofhe en haar man dr Mainfred Shikwambane. Die motief vir die voorval is nog nie bekend nie, maar huishoudelike geweld kan nie uitgesluit word as ŉ moontlikheid nie.